বেলা সাড়ে ১১টা নাগাদ সাবওয়ে দিয়ে হেঁটে স্টেশনে যাওয়ার সময় হঠাৎ পুলিশ দেখে চিৎকার করে ওঠে নাবালিকা। আশপাশের লোকজনের সঙ্গে ছুটে আসেন আরপিএফ জওয়ানরা। পরে খবর যায় গোলাবাড়ি থানায়। হাওড়া সিটি পুলিশের একটি দল এসে উদ্ধার করে ওই কিশোরীকে। তার অভিযোগের ভিত্তিতে আটক করা হয় সুস্মিতা-সহ চার জনকে। বাকিরা হল শরদ গুপ্তা, প্রদীপকুমার সিং ও দীনেশ গুপ্তা। প্রত্যেকেই বারাণসীর বাসিন্দা। হাওড়া জেলা হাসপাতালে নাবালিকার শারীরিক পরীক্ষা হয়েছে। খবর দেওয়া হয়েছে তার পরিবারকেও। তবে রূপম পলাতক। তার খোঁজে তল্লাশি চালাচ্ছে পুলিশ। চার জনের বিরুদ্ধে পকসো আইনেও অভিযোগ আনা হয়েছে।